R.E.M. (skupina)

Členovia R.E.M. upozorňovali počas pôsobenia na sociálne a politické problémy. Podľa Los Angeles Times boli považovaní za jednu z „najliberálnejších a politicky najkorektnejších rockových skupín“ v Amerike. V politických názoroch boli „na rovnakej vlne“ a zdieľali liberálne a progresívne zmýšľanie. Mills pripustil, že občas nastali nezhody ohľadom toho, aké ciele by mali podporiť, no zhodli sa na tom, že „Z rešpektu pred tými, ktorí nesúhlasia sme diskusie držali pod pokrievkou. Jednoducho sme nechceli ukázať, v čom sa naše názory rozchádzajú, aby to ľudia nemohli využiť na vlastné ciele.“ Buck v roku 1990 napríklad podotkol, že Stipe podporuje organizáciu Ľudia za etické zaobchádzanie so zvieratami (PETA), no zvyšok skupiny nie.R.E.M. pomáhali zbierať peniaze na ochranu životného prostredia, podporu žien a ľudských práv. Takisto sa zapájali do kampaní na propagáciu volebnej registrácie. Stipe informoval počas turné k albumu Green o pálčivých sociálnych a politických otázkach. Koncom 80-tych a v 90-tych rokoch skupina (a najmä Stipe) stále viac využívala vysielanie celonárodnej televízie, aby dala do povedomia závažné problémy. V roku 1991, počas MTV Video Music Awards, predviedol Stipe napríklad poltucet tričiek s nápismi ako „dažďový prales“, „láska nepozná farby“ a okamžitá kontrola zbraní“.R.E.M. napomáhali zvýšiť povedomie o Aun Schan Su Ťij a porušovaní ľudských práv v Barme. Spolupracovali vtedy s Kampaňou za slobodu (Freedom Campaign) a americkou Kampaňou za Barmu (Campaign for Burma). Stipe natočil v roku 1988 reklamy na podporu demokratického prezidentského kandidáta, guvernéra z Massachusetts, Michaela Dukakisa, ktorý kandidoval proti vtedajšiemu viceprezidentovi, Georgeovi H. W. Bushovi. V roku 2004 sa skupina podieľala na turné Voľte zmenu (Vote for Change)s cieľom podporiť demokratického prezidentského kandidáta, Johna Kerryho. Keďže takýto politický postoj prichádzal od bohatej rockovej skupiny so zmluvou v nahrávacej spoločnosti, ktorú vlastnila nadnárodná korporácia, vyvolalo to kritiku editora časopisu Q, Paula Du Noyera. Skupinu kritizoval za „celebritný liberalizmus“ a povedal, že „zaujímajú absolútne bezbolestný spôsob rebélie. Vôbec nič im nehrozí, ešte si aj posilnia lojalitu fanúšikov.“R.E.M. sa počnúc koncom 80-tych rokov zapájali do lokálnej politiky rodného mestečka Athens v štáte Georgia. Buck v roku 1987 povedal pre časopis Sounds: „Michael neustále hovoril: Mysli lokálne, konaj lokálne. V rodnom meste sme toho urobili veľa, aby sme ho zlepšili.“ Skupina často venovala prostriedky na pomoc lokálnym charitám a na renováciu a ochranu historických budov v meste. V 90-tych rokoch napomohol politický vplyv R.E.M. k tomu, aby sa Gwen O'Looney stal dvojnásobným starostom mesta.

Otázka: Za čo boli považovaní členovia skupiny R.E.M. podľa Los Angeles Times ?
Odpoveď: boli považovaní za jednu z „najliberálnejších a politicky najkorektnejších rockových skupín“ v Amerike

Otázka: Do čoho sa zapájala skupina R.E.M. počnúc koncom 80-tych rokov ?
Odpoveď: do lokálnej politiky rodného mestečka Athens v štáte Georgia.

Otázka: Na čo pomáhala skupina R.E.M. zbierať peniaze ?
Odpoveď: na ochranu životného prostredia, podporu žien a ľudských práv

Otázka: Na čo upozorňovali členovia skupiny R.E.M. počas pôsobenia ?
Odpoveď: na sociálne a politické problémy.